Helle-Iris Michelson

Helle-Iris Michelson (kuni 1937 Helle-Iris Roosmann; kuni 1958 Helle-Iris Roosma; sündinud 4. novembril 1929 Tallinnas) on eesti ujuja, tõlkija, toimetaja ja kirjanik.

Ujumine
Ujumist hakkas ta harrastama 1946. aastal Friedel Raudsepa juhendamisel. Ta tuli aastatel 1948–1950 kuus korda vaba- ja teateujumises Eesti NSV meistriks ning püstitas teateujumises kaks Eesti NSV rekordit. 

Ta on kuulunud aastatel 1963–1968 Eesti NSV Ujumisföderatsiooni presiidiumi ja on olnud Kalevi ujumissektsiooni presiidiumi esimees. Ta on tegutsenud ka ujumiskohtunikuna.

Hariduskäik
1937–1948 – Tallinna 4. Keskkool
1948–1951 – Leningradi Lesgafti-nim Kehakultuuriinstituut, treenerite kool, ujumistreener 
1952–1956 – Leningradi 2. võõrkeelte instituut, prantsuse filoloog

Töökäik
1951–1952 – Tallinna Kehakultuuritehnikumi õppejõud ja Tallinna Kalevi ujumistreener
1956–1988 – kirjastus Eesti Raamatu toimetaja
alates 1988 – vabakutseline tõlkija

Ta on Eesti Kirjanike Liidu liige.

Tunnustus
Tõlketöö eest on Helle-Iris Michelson pälvinud Prantsusmaa Akadeemilise Palmioksa ja Belgia Kuningriigi Leopoldi ordeni.

Teosed
Ta on tõlkinud üle 100 teose põhiliselt prantsuse, aga ka vene keelest.
2008 – "Lehitsetud leheküljed: meenutusi elust ja lastekirjandusest". Tänapäev. Tallinn 2008
2012 – "Prantsuse pasjanss". Tänapäev. Tallinn 2012

Isiklikku
Tema abikaasa oli korvpallur ja korvpallikohtunik Henn Michelson (1931–1975).

Välislingid

Helle-Iris Michelson Eesti spordi biograafilises leksikonis

Viited

Eesti ujujad
Eesti tõlkijad
Eesti kirjanikud
Tallinna Kristiine Gümnaasiumi vilistlased
Sündinud 1929